Revision af styrelsesvedtægt for Kalundborg Kommunes skolevæsen 
Sagsfremstilling 
4.      Revision af styrelsesvedtægt for Kalundborg Kommunes skolevæsen  
                                                                                                                        Åbent 
Sagsnr.: 326-2014-112518     J.nr.: 17.01.01            Troels Carlsen.: 326-2014-232163 
  
[adresse] 
Det følger af folkeskolelovens § 41, at kommunalbestyrelsen skal fastsætte en vedtægt for  styrelsen af kommunens 
skolevæsen. 
Vedtægten supplerer folkeskoleloven, de tilhørende bekendtgørelser, kommunalbestyrelsens politiske beslutninger 
samt mål og rammer for kommunens skolevæsen.  
I vedtægten fastsætter kommunalbestyrelsen de nærmere retningslinjer for styrelsen af  kommunens skolevæsen, og 
i et bilag optages de beslutninger, som kommunalbestyrelsen har truffet vedrørende skolestruktur m.v. 
Styrelsesvedtægten for Kalundborg Kommunes skolevæsen blev senest ændret i april 2012, dog med mindre 
justeringer undervejs. 
  
Styrelsesvedtægten er fortrinsvis tilrettet grundet Folkeskolereformen samt omlægningen af specialskoleområdet og 
indførelse af inklusionscentre.  
  
Der er med det udgangspunkt udelukkende tale om ændringer i tråd med de politiske vedtagelser. På den baggrund 
sendes styrelsesvedtægten ikke i høring. 
  
De indarbejdede ændringer vedrører: 
  
Bilag A.1.     Bilag vedrørende særlige vedtægter for enkelte skoler. Listen over skoler som har valg til 
skolebestyrelsen hvert andet år, er udvidet med [adresse], Nyrupskolen og Rynkevangskolen. 
  
Bilag B.1.     Bilag vedrørende skolevæsenets opbygning er tilrettet.  
  
Bilag B.3.     Bilag vedrørende skolernes ordning og omfang tilrettet. 
  
Bilag B.4.     Bilag vedrørende de særlige tilbuds ordning og omfang tilrettet. 
  
Bilag B.10.    Bilag vedrørende skolefritidsordninger. 
  
Afsnit 2 vedrørende indmeldelse og udmeldelse. Teksten er tilrettet: "Ind- og udmeldelse sker via Digital 
Pladsanvisning, som kan findes via link på kommunens hjemmeside eller [url]." 
  
Afsnit 3 vedrørende Tilsyn og kontrol. Det er præciseret, at det drejer sig om [adresse], som nu er 0.-4. klasse i stedet for 
0.-3. klasse. Teksten er tilrettet: "Der  føres tilsyn og fremmødekontrol med tilmeldte børn i [adresse] (0. – 4. kl.)." 
  
                 Afsnit 4 vedrørende forældrebetaling. Det er præciseret, at det drejer sig om [adresse]: Teksten er tilrettet: 
"Børn med anden plads end heltidsplads i [adresse] vil uden    ekstra betaling kunne blive passet i skoletiden 
(skematiden) i ferier og på        fridage." 
  
Bilag C.1.     I bilag C.1. er ressourcetildelingen ændret i børnehaveklassen. Timetildeling ændres fra 600 timer til 
1.200 timer pr. klasse pr. år (30 timer i 40 uger). 
  
Bilag C.3.     I bilag C.3. om supplerende undervisning udgår afsnittet: "I særlige tilfælde kan Det fælles 
visitationsudvalg ansøges om midler hertil." 
  
Bilag C.5.     I bilag C.5. vedrørende skolebibliotek henvises til Bilag B.9. i stedet for B.6. 
  
Bilag C.9.     I bilag C.9. vedrørende trin- og slutmål, læseplaner og vejledninger slettes    "trinmål" både i overskrift 
og afsnit, da det ikke længere anvendes. 
  
Bilag D.2.     I bilag 2.D. afsnit 2 vedrørende indskrivning og optagelse, ændres teksten fra "Børn er optaget, når 
forældrene fra skolen har fået meddelelse om, at barnet er optaget i skolen ved skoleårets begyndelse" til: "Børn 
er indskrevet i 0. klasse ved skoleårets begyndelse, når forældrene har fået meddelelse fra skolen om, at barnet 
er optaget." 
                  
Bilag E.1.    I bilag E.1. ændres teksten fra ”For 10. klasse gælder hele kommunen som skoledistrikt” til ”For 10. 
klasserne gælder hele kommunen som skoledistrikt.” 
  
BEHANDLING 
Børn- og Familieudvalget, Økonomiudvalget, Kommunalbestyrelsen. 
  
INDSTILLING 
Leder af Pædagogisk Udviklingscenter indstiller, at styrelsesvedtægten godkendes. 
  
ØKONOMISKE KONSEKVENSER 
Ingen økonomiske konsekvenser. 
  
Børn- og Familieudvalgets møde den 3. september 2014: 
Udvalget vedtog at anbefale leder af Pædagogisk Udviklingscenters indstilling. 
Økonomiudvalgets møde den 17. september 2014: 
Økonomiudvalget vedtog at anbefale Børn- og Familieudvalgets indstilling. 
  
Bilag 
  
  
  
  
  
Kommunalbestyrelsens møde den 24. september 2014: 
Kommunalbestyrelsen vedtog at godkende Økonomiudvalgets indstilling. 
Styrelsesvedtægt 2014 
326-2014-232143 
